**projektas**

**reg. Nr. T-207**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**Dėl GARANTIJOS SUTEIKIMO**

2019 m. spalio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 5 punktu, Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“ (Lietuvos Respublikos Vyriausybės 2012 m. kovo 21 d. nutarimo Nr. 304 redakcija) (su visais aktualiais pakeitimais), Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 7.2 punktu, atsižvelgdama į Pasvalio rajono savivaldybės kontrolės ir audito tarnybos 2019 m. spalio 9 d. išvadą Nr. AI-3 „Dėl Pasvalio rajono savivaldybės galimybės suteikti 127 tūkst. Eur garantiją dėl UAB „Pasvalio vandenys“ prisiimamo įsipareigojimo pagal paskolos sutartį“ ir į UAB „Pasvalio vandenys“ 2019 m. rugsėjo 27 d. raštą Nr. S-120 „Dėl projekto „Vandens tiekimo ir nuotekų tvarkymo infrastruktūros plėtra ir rekonstravimas Pasvalio rajone“ sutaupytų lėšų“, Pasvalio rajono savivaldybės taryba nusprendžia:

1. Suteikti komerciniam bankui garantiją dėl UAB „Pasvalio vandenys“ imamos 127 000 Eur paskolos projekto „Naujų vandentiekio ir nuotekų tinklų plėtra Joniškėlio mieste“ finansavimui.

2. Įgalioti Savivaldybės administracijos direktorių pasirašyti garantijos dokumentus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2019-10-08 tel. (8 451) 54104

Pasvalio rajono savivaldybės tarybai

**AIŠKINAMASIS RAŠTAS**

 **Dėl garantijos suteikimo**

**2019-10-08**

Pasvalys

 **1. Problemos esmė.** Pasvalio rajono savivaldybė gavo UAB „Pasvalio vandenys“ prašymą dėl 127000 Eur garantijos suteikimo komerciniam bankui dėl imamos paskolos „Naujų vandentiekio ir nuotekų tinklų plėtra Joniškėlio mieste“ finansavimui.

 Minėtas projektas dalinai bus vykdomas iš sutaupytų projekto „Vandens tiekimo ir nuotekų tvarkymo infrastruktūros plėtra ir rekonstravimas Pasvalio rajone“ lėšų. Projekto įgyvendinimui skirta 2537480,00 Eur. Šiuo metu UAB „Pasvalio vandenys“ turi pasirašytų rangos ir paslaugų sutarčių 2234200,00 Eur sumai. Minėto projekto sutaupytos lėšos 303280,00 Eur bus skiriamos projekto „Naujų vandentiekio ir nuotekų tinklų plėtra Joniškėlio mieste“ finansavimui. Tačiau prie minėto projekto reikia prisidėti nuosavomis lėšomis (127000,00 Eur).

 **2. Kokios siūlomos naujos teisinio reguliavimo nuostatos ir kokių rezultatų laukiama**

*Priimtas sprendimo projektas įtakos kriminogeninei situacijai ir korupcijai neturės.*

 **3. Skaičiavimai, išlaidų sąmatos, finansavimo šaltiniai.**

Papildomų lėšų nereikės. Palūkanas mokės UAB „Pasvalio vandenys“

 **4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

 **5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius

**7. Sprendimo projekto rengimo metu gauti specialistų vertinimai ir išvados** – negauta**.**

PRIDEDAMA.

UAB “Pasvalio vandenys“ raštas LR Aplinkos ministerijos Aplinkos projektų valdymo agentūrai Dėl projekto “Vandens tiekimo ir nuotekų tvarkymo infrastruktūros plėtra ir rekonstravimas Pasvalio rajone” sutaupytų lėšų, 2 lapai.

Finansų skyriaus vedėja Dalė Petrėnienė